b'\n_START_ARTICLE_\nAmy Barger\n_START_SECTION_\n\xc5\xbdivljenje in delo\n_START_PARAGRAPH_\nNjeno podro\xc4\x8dje raziskovanja so opazovalna kozmologija, oddaljene galaksije, kvazarji, \xc4\x8drne luknje in druga zelo oddaljena telesa. Pomagala je pokazati da je dejavnost \xc4\x8drnih lukenj v bli\xc5\xbenjih galaksijah ve\xc4\x8dja in kasnej\xc5\xa1a kot so pri\xc4\x8dakovali. Z drugimi je sodelovala tudi pri odkritjih povezanih z dejavnostjo zvezd v oddaljenih galaksijah. Trenutno je profesorica na Univerzi Wisconsina v Madisonu._NEWLINE_Diplomirala je iz fizike leta 1993 na Univerzi Wisconsina v Madisonu, doktorirala pa je iz astronomije leta 1997 na Kraljevem kolid\xc5\xbeu Univerze v Cambridgeu. Prejela je ve\xc4\x8d nagrad in raziskovalnih \xc5\xa1tipedij, med njimi leta 2001 Nagrado Annie Jump Cannon za astronomijo Ameri\xc5\xa1kega astronomskega dru\xc5\xa1tva.'